Maroela se Bruid van die Jaar: Skryf in as Lentebruid!As daar een dag is wanneer ŉ vrou straal, is dit natuurlik op haar troudag. Maroela Media bied hierdie jaar vir die eerste keer ŉ spesiale Bruid van die Jaar-kompetisie aan! In samewerking met Dream Hotels & Resorts is daar boonop groot pryse op die spel. Ons gaan elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar aan te wys. Ons het reeds ŉ Somerbruid, ŉ Herfsbruid en ŉ Winterbruid aangewys. Jy kan in aanmerking kom vir ons Lentebruid as jy tussen September 2022 en November 2022 trou. Inskrywings vir ons Lentebruid sluit op 1 Desember 2022. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Lentebruid te kies. Ons het reeds ŉ Somerbruid, ŉ Herfsbruid en ŉ Winterbruid aangewys. Later in die jaar sal ons lesers kans kry om vir die Bruid van die Jaar uit dié vier seisoenebruide te stem. Hou dus Maroela dop as jy wil seker maak jy bly op hoogte! Dream Hotels & Resorts borg wonderlike pryse vir die wenpaartjies. Die wenner van ons Lentebruid-kompetisie wen twee nagte vir twee persone wat deel by die Little Switzerland Resort aan die voet van die noordelike Drakensberge in KwaZulu-Natal. Waarde: R15 000-00. Die kompetisie het gesluit.